Πάπας Λέων Γ΄

Ο Πάπας Λέων ο Γ΄ (Papa Leone III, 750 - 12 Ιουνίου 816) διαδέχθηκε τον Πάπα Αδριανό τον Α΄.

Αμέσως μόλις ανήλθε στο παπικό θρόνο έσπευσε να δηλώσει υποταγή στο Κάρολο τον Μέγα στον οποίο και απέστειλε εθιμοτυπικά τις κλείδες του Τάφου του Αγίου Πέτρου και τη σημαία της Ρώμης. Η ενέργεια αυτή του Πάπα προκάλεσε μεγάλη αγανάκτηση στην αριστοκρατία της Ρώμης, μέχρι του σημείου ο Πάπας να ξυλοκοπηθεί, και εκινδύνευε να συλληφθεί, να γλωσσοτομηθεί και να τυφλωθεί με την κατηγορία της εσχάτης προδoσίας. Αναγκάσθηκε τότε να εγκαταλείψει τη Ρώμη και να καταφύγει στην Αυλή του Καρόλου, ο οποίος και τον αποκατέστησε στη συνέχεια στο θρόνο του. 

Στις 25 Δεκεμβρίου του 800 ο Λέων έστεψε τον Κάρολο ως Αυτοκράτορα του Δυτικού Ρωμαϊκού κράτους, γεγονός που επισημοποίησε την πολιτική χειραφέτηση της Ιταλίας και της χριστιανικής Δύσης εν γένει, από το Βυζάντιο. Μετά τον θάνατο του Καρόλου (814) ο Λέων Γ΄ επέδειξε μεγάλη σκληρότητα προς τους αντιπάλους του φθάνοντας στο σημείο να διατάξει την θανάτωση πέραν των 300 εξ αυτών. Τον πολυπληθή αυτό φόνο ο Αυτοκράτορας Λουδοβίκος ο Ευσεβής θεώρησε αυθαιρεσία που πρόσβαλε τα επί της Ρώμης δικαιώματά του και διέταξε τη σύγκλιση Συνόδου προς εξέταση του ζητήματος. Πλην όμως ο Λέων Γ΄ το 816 απεβίωσε.

Και όμως η μνήμη του Λέοντος Γ΄ εορτάζεται από την Καθολική Εκκλησία στις 12 Ιουνίου.

Παραπομπές 

Πάπες
Ιταλοί Πάπες
Πάπες 9ου αιώνα
Λέων Γ΄